Obama Nobel-békedíja - vegyes fogadtatás
Jimmy Carter volt amerikai elnök szerint Barack Obama Nobel-békedíja "(az elnök) jövõképe és elkötelezettsége iránti nemzetközi támogatás bátor kinyilatkoztatása".
Carter, aki 2002-ben, két évtizeddel hivatalából való távozása után maga is elnyerte a rangos elismerést, úgy foglalt állást: a Nobel-bizottság döntése azon tevékenység támogatását fejezi ki, amelyet Obama a béke és a nemzetközi kapcsolatokban való összhang megteremtése érdekében fejt ki. A volt demokrata párti elnök meggyõzõdése szerint az oslói döntés azt mutatja, hogy az Obama-kormány nemcsak az amerikaiak, hanem a világ minden népe számára reményt jelent.
Ugyancsak méltatta Obama kitüntetését Al Gore volt amerikai alelnök, aki 2007-ben lett Nobel-békedíjas. A szintén demokrata párti politikus azt mondta, Obama "rendkívüli módon megérdemelte" az elismerést. Michael Steele, a Republikánus Párt országos bizottságának elnöke azonban több konzervatív megfigyelõhöz hasonlóan azt kérdezte: mit ért el eddig valójában Obama? Szerencsétlennek nevezte, hogy az elnök sztár státusa fontosabbnak bizonyult azoknak az embereknek a tevékenységénél, akik fáradhatatlan munkájukkal valódi érdemeket szereztek a béke és az emberi jogok területén. "Egy bizonyos: Obama elnök nem fog kapni semmilyen kitüntetést az amerikaiaktól a munkahelyteremtésért, a pénzügyi felelõsségért vagy azért, hogy beszédeit konkrét cselekedetek követték" - jelentette ki Steele.
A tekintélyes konzervatív napilap, a The Wall Street Journal blogjában Iain Martin neves jogvédõ "teljesen bizarrnak" nevezte Obama kitüntetését. Miért kapta, talán azért, mert békét kötött Hillary Clintonnal, feladta a rakétapajzs tervét és bátorítja az irániakat? Vagy mert újabb csapatokat és fegyvereket küld Afganisztánba? A Nobel-bizottság posztmodern újítása szerint már az a vezetõ is megkaphatja az elismerést, aki csak reménykedik, hogy a jövõben valamikor elérhetõ lesz a béke, nem is kell elérnie, elég, ha arra törekszik - olvasható az újság honlapján.
A díj korai odaítélésével kapcsolatos kételyének adott hangot a CNN hírtelevízió sztárriportere, Christiane Amanpour is, aki szerint Obamát "ígéreteinek elismeréseként" tüntették ki.
Barack Obama